ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en ml en ml ml ml ml ml ml ml ml ml ml ml ml ml ml
കവിയും ചലച്ചിത്രഗാന രചയിതാവും മാധ്യമ പ്രവർത്തകനും ടെലിവിഷൻ അവതാരകനുമാണ്‌ പ്രഭാവർമ്മ[1]. കേന്ദ്ര സാഹിത്യ അക്കാദമി അവാർഡ്, കേരള സാഹിത്യ അക്കാദമി അവാർഡ്, ആശാൻ പ്രൈസ്, വയലാർ അവാർഡ്, വള്ളത്തോൾ അവാർഡ്, ഉള്ളൂർ അവാർഡ്‌ , പത്മ പ്രഭാ പുരസ്ക്കാരം തുടങ്ങിയവ സാഹിത്യ രംഗത്ത്. ശ്യാമ മാധവം, കനൽച്ചിലമ്പ്, രൗദ്രസാത്വികം തുടങ്ങിയ കാവ്യാഖ്യായികകളടക്കം പതിനഞ്ചിലേറെ കൃതികൾ. ഇപ്പോൾ മുഖ്യമന്ത്രിയുടെ മാധ്യമ ഉപദേഷ്ടാവ്‌. കേന്ദ്ര സാഹിത്യ അക്കാദമി എക്സി്സിക്യൂട്ടീവ് കമ്മറ്റിയംഗം. കേരള സാഹിത്യ അക്കാദമി വൈസ് പ്രസിഡണ്ട്, ദേശാഭിമാനി റസിഡന്റ് എഡിറ്റർ, കൈരളി-പീപ്പിൾ ടി.വി ന്യൂസ് ഡയറക്ടർ എന്നീ നിലകളിൽ പ്രവർത്തിച്ചിട്ടുണ്ട്. 1996-2001-ൽ മുഖ്യമന്ത്രിയുടെ (ശ്രീ.ഇ.കെ.നായനാർ )പ്രസ് സെക്രട്ടറിയായിരുന്നു. 'ശ്യാമമാധവ'ത്തിനു കേന്ദ്ര സാഹിത്യ അക്കാദമി അവാർഡും 'അർക്കപൂർണിമ'യ്ക്കുകേരള സാഹിത്യ അക്കാദമി പുരസ്കാരവും ലഭിച്ചു[2]. മൂന്നു തവണ ചലച്ചിത്ര ഗാനരചനയ്ക്കുള്ള സ്‌റ്റേറ്റ് അവാർഡ് ലഭിച്ചു. രണ്ടുവട്ടം നാടകഗാന രചനയ്ക്കുള്ള സംഗീത നാടക അക്കാദമി അവാർഡ് ലഭിച്ചു. ഫിലിം ഫെയർ നോമിനേഷൻ, ഫിലിം ക്രിട്ടിക്സ് അവാർഡ് എന്നിവയും ലഭിച്ചു. ചലച്ചിത്ര ഗാനങ്ങളിൽ 'ഒരു ചെമ്പനീർ പൂവിറുത്തു ഞാനോമലേ...' ( സ്ഥിതി) ഏതു സുന്ദര സ്വപ്നയവനിക (നടൻ), ഏനൊരുവൻ (ഒടി യൻ) തുടങ്ങി നിരവധി ഹിറ്റുകൾ..
1959 ൽ ജനിച്ച പ്രഭാവർമ്മ, ചങ്ങനാശ്ശേരി എൻ.എസ്.എസ്. ഹിന്ദു കോളേജിൽ നിന്ന് ആംഗലേയ സാഹിത്യത്തിൽ ബിരുദം നേടി. ബിരുദാനന്തര ബിരുദവും നിയമ ബിരുദവുമുണ്ട്.[3]'ഇന്ത്യാ ഇൻസൈഡ്' 'വാർത്താ വിചാരം എന്നീ പംക്തികൾ ടി.വിയിൽ കൈകാര്യം ചെയ്തിരുന്നു. കേന്ദ്ര സാഹിത്യ അക്കാദമിയുടെ നിർവാഹക അംഗമാണ്‌ പ്രഭാവർമ്മ[4]. ഭാര്യ:മനോരമ ,മകൾ:ജ്യോത്സ്ന , മരുമകൻ: കേണൽ കെ.വി.മഹേന്ദ്ര, കൊച്ചുമകൾ: ജാൻവി.
മഹാകവി പന്തളം കേരളവർമ്മ അവാർഡ്
ബഹറിൻ കേരള സമാജം അവാർഡ്
വയലാർ അവാർഡ് - 2013 - ശ്യാമമാധവം[5]
- [6] പി.കേശവദേവ്് അവാർഡ്
പത്മപ്രഭാ പുരസ്കാരം - 2017[7]
ജെ കെ വി പുരസ്കാരം
സ്റ്റേറ്റ് ലൈബ്രറി കൗൺസിൽ പുരസ്കാരം.2019
സിനിമ / ടെലിവിഷൻ / നാടകം
മികച്ച ഗാനരചയിതാവിനുള്ള കേരള സംസ്ഥാന ചലച്ചിത്ര പുരസ്കാരം മൂന്നുതവണ[8] (2008, 2013, 2017)
ഫിലിം ക്രിട്ടിക്സ് അവാർഡ് രണ്ടു തവണ
ഫിലിം ഫെയർ അവാർഡ് നോമിനേഷൻ
സംസ്ഥാന ടെലിവിഷൻ അവാർഡ് പ്രത്യേക പരാമർശം.
മികച്ച നാടക ഗാന രചയിതാവിനുള്ള സംസ്ഥാന സംഗീത നാടക അക്കാദമി അവാർഡ് രണ്ടുതവണ
മികച്ച ജനറൽ റിപ്പോർട്ടിംഗിനുള്ള സംസ്ഥാന പുരസ്കാരം
കെ. മാധവൻകുട്ടി പുരസ്കാരം(ഇംഗ്ലീഷ് ഫീച്ചറിനുള്ളത്)
മികച്ച രാഷ്ട്രീയ റിപ്പോർട്ടിംഗിനുള്ള കെ.സി. സെബാസ്റ്റ്യൻ പുരസ്കാരം
↑ ഹിന്ദു ഓൺലൈൻ നവംബർ 11,2008 Archived 2014-07-27 at the Wayback Machine. 22/10/2009 ന്‌ ശേഖരിച്ചത്
↑ സാഹിത്യ അക്കാദമി വെബ്സൈറ്റ് ശേഖരിച്ചത് 22/10/2009.
↑ "പുഴ.കോം പ്രഭാവർമ്മയെ കുറിച്ച്". മൂലതാളിൽ നിന്നും 2008-03-09-ന് ആർക്കൈവ് ചെയ്തത്. ശേഖരിച്ചത് 2009-10-22.
↑ സാഹിത്യ അക്കാദമി വെബ്സൈറ്റ്
↑ "വയലാർ അവാർഡ് പ്രഭാവർമ്മയ്ക്ക്". മനോരമ ഓൺലൈൻ. 2013 ഒക്ടോബർ 5. Archived from the original on 2013-10-05. ശേഖരിച്ചത് 2013 ഒക്ടോബർ 5. Check date values in: |accessdate= and |date= (help)CS1 maint: bot: original URL status unknown (link)
Prabha Varma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രഭാവർമ്മയുടെ രചനയിലുള്ള ചലച്ചിത്രഗാനങ്ങളുടെ പട്ടിക
"https://ml.wikipedia.org/w/index.php?title=പ്രഭാവർമ്മ&oldid=3776901" എന്ന താളിൽനിന്ന് ശേഖരിച്ചത്
അവസാനം പുതുക്കപ്പെട്ട ദിവസം: 11 സെപ്റ്റംബർ 2022, സമയം: 23:51
ഈ താൾ അവസാനം തിരുത്തപ്പെട്ടത്: 23:51, 11 സെപ്റ്റംബർ 2022.
പ്രത്യേകം പറയാത്ത പക്ഷം ഉള്ളടക്കം CC BY-SA 3.0 പ്രകാരം ലഭ്യം.